**Vprašanja in odgovori - Javni razpis za razvoj in profesionalizacijo nevladnih organizacij in prostovoljstva 2019**

**30.5.2019**

| **Zap. št.** | **Datum prejetja vprašanja** | **Vprašanje** | **Odgovor** |
| --- | --- | --- | --- |
| 1. | 27.5.2019 | Ali se je možno prijaviti na javni razpis tudi če 1.1.2019 nismo imeli nikogar zaposlenega, smo ga pa imeli do 31.12.2018 ter od 8.1.2019 dalje? | JR v poglavju 6.1 Upravičeni prijavitelji in partnerji za SKLOP A ter poglavju 6.2 Upravičeni prijavitelji in partnerji za SKLOP B med drugim določa, da **mora prijavitelj**, ki se prijavlja na SKLOP A/SKLOP B, izpolnjevati pogoj, da je imel na dan 1.1.2019 zaposleno vsaj 1 (eno) osebo za polni ali krajši delovni čas.Iz zgoraj navedenega je razvidno, da tega pogoja kot prijavitelj na SKLOPU A/SKLOPU B ne izpolnjuje, lahko pa na SKLPOU A/SKLPU B sodeluje kot partner, saj ta pogoj zanj ni določen. |
| 2. | 27.5.2019 | Ali so že kakšna vprašanja in odgovori aktivni na vaši spletni strani? | Vprašanja in odgovore bomo redno tedensko objavljali na naši spletni strani, v primeru velikega števila vprašanj, jih bomo objavljali večkrat tedensko. |
| 3. | 28.5.2019 | Zanima me, če je termin informativne delavnice za potencialne prijavitelje, kjer bo podrobneje predstavljen javni razpis že znan?  | Informativna delavnica bo organizirana v sredo, **5. junija 2019 ob 10. uri** v **veliki dvorani Ministrstva za izobraževanje, znanost in šport,**Masarykova 16, 1000 Ljubljana. Prijave na delavnico sprejemamo do zapolnitve mest preko [spletnega obrazca](https://docs.google.com/forms/d/e/1FAIpQLSe9BiWpx2aHck6TVR08At4D_XnZTYYUy-DT0Yw6Jz7lsOqjwA/viewform?vc=0&c=0&w=1), ki je objavljen na spletni strani MJU: <http://www.mju.gov.si/si/delovna_podrocja/nevladne_organizacije/aktualno/>Zaradi zapolnitve vseh mest ter velikega zanimanja bo ministrstvo organiziralo **dodatno informativno delavnico** in sicer **v četrtek, 6.6.2019 ob 10 uri** v veliki dvorani Ministrstva za izobraževanje, znanost in šport, Masarykova 16, 1000 Ljubljana. Tudi na to delavnico bomo sprejemali prijave le do zapolnitve mest. |
| 4.  | 28.5.2019 | Na vas se obračam s konkretnim vprašanjem. Eden od potencialnih partnerjev v konzorciju bo v Poslovni register Slovenije vpisan 12 mesecev na dan 20.7.2019, torej 12 dni po dnevu prijave na razpis. Ali to pomeni, da ne izpolnjuje pogojev in ne more biti en izmed partnerjev? | JR v poglavju 6.1 Upravičeni prijavitelji in partnerji za SKLOP A ter poglavju 6.2 Upravičeni prijavitelji in partnerji za SKLOP B med drugim določa, da **mora partner**, ki se prijavlja na SKLOP A/SKLOP B, na dan prijave na javni razpis izpolnjevati pogoj, da je najmanj 12 mesecev vpisan v Poslovni register Slovenije. Iz zgoraj navedenega je razvidno, da tega pogoja kot partner na SKLOPU A/SKLOPU B ne bo izpolnjeval, saj je najkasnejši rok za oddajo vloge na javni razpis 8.7.2019. |
| 5. | 28.5.2019 | Ali je lahko prijavitelj/partner Zavod, ki ga smatramo kot zasebnega, čeprav je ustanovljen s strani razvojne agencije in občine. S strani občine ni ustanovljen z občinskih odlokom in se ne smatra kot javni? Ali mora partner v konzorciju izpolnjevati identične zahteve kot prijavitelj (25.000 prihodka, na dan 1.1.2019 zaposlitev) – iz besedila smatramo, da je partner lahko nevladna organizacija, ki ni nujno da ima 25.000 EUR prihodkov in zaposlitev 1.1.2019? Izpolnjevati pa mora druge zahteve, ki so navedeni v pogojih? Partner bi namreč želelo biti tudi društvo, ki do sedaj še ni zaposlovalo. | JR v poglavju 6.1 Upravičeni prijavitelji in partnerji za SKLOP A ter poglavju 6.2 Upravičeni prijavitelji in partnerji za SKLOP B med drugim določa, da **mora prijavitelj in/ali partner**, ki se prijavlja na SKLOP A/SKLOP B, na dan prijave na javni razpis izpolnjevati pogoj:* je nevladna organizacija, ki izpolnjuje pogoje določene v 2. členu Zakona o nevladnih organizacijah (Uradni list RS, št. 21 /18).

Zakon o nevladnih organizacijah v prvem odstavku 2. člena določa, da je nevladna organizacija organizacija, ki izpolnjuje naslednje pogoje:* je pravna oseba zasebnega prava s sedežem v Republiki Sloveniji,
* **ustanovile so jo izključno domače ali tuje fizične ali pravne osebe** **zasebnega prava**,
* je nepridobitna,
* je neprofitna,
* je neodvisna od drugih subjektov,
* ni organizirana kot politična stranka, cerkev ali druga verska skupnost, sindikat ali zbornica.

Ne glede na status zavoda (zasebni zavod) sta njegovi ustanoviteljici pravni osebi javnega prava, zato ne izpolnjuje zahtevanega pogoja v JR.JR v poglavju 6.1 Upravičeni prijavitelji in partnerji za SKLOP A ter poglavju 6.2 Upravičeni prijavitelji in partnerji za SKLOP B natančno določa pogoje ločeno za prijavitelje in partnerje. Pogoja, ki ju navajate (tj. da je imel na dan 1.1.2019 zaposleno vsaj eno (1) osebo za polni ali krajši delovni čas ter da je imel v letu 2018 najmanj 25.000 EUR prihodka) veljata le za prijavitelje na obeh SKLOPIH JR, za partnerje na obeh SKLOPIH JR pa ta dva pogoja nista zahtevana. |
| 6. | 28.5.2019 | Ali lahko v tabelo 1 (4.1.2 Finančna sposobnost) vpisujemo podatek skupaj za 2017, 2018 in potrjena sredstva za 2019 namesto za 24 mesecev, ker večinoma prejemamo sredstva za obdobje od 1.1. do 31.12.? Ali lahko vnesemoen znesek za enega financerja za vse obdobje ali vpisujemo po posameznih programih?Kaj lahko zajema vloga? Nadaljevanje oziroma nadgraditev že izvajanih dejavnosti, nov projekt, pilotni projekt, razvoj pridobitne dejavnosti , razvoj organizacijskih sposobnosti …? Naš NVO kot prijavitelj imamo svoje (najete) prostore in ustrezno opremo. Naši potencialni partnerji nimajo pisarniških prostorov, delajo od doma in za delo uporabljajo lastno opremo. Ali je to lahko problem? Če bomo izbrani ... glede na naravo dela smo navzoči v naši pisarni, delo (npr. osebna svetovanja) izvajamo tudi na terenu ali pa imamo organizirano delo na domu. Ali pričakujete, da vas bomo obvestili o uradnih urah, ko smo dosegljivi v pisarni? | V Obrazcu št. 2: Prijavnica v točki 4.1.2 Finančna sposobnost prijavitelja vpišete višino prihodkov prijavitelja (po virih financiranja) za obdobje preteklih 24 mesecev, pri čemer se obdobje lahko nanaša na čas junij 2017-junij 2019, dopustno pa je tudi, da navedete podatke za pretekli 2 poslovni leti (1.1.2017-31.12.2017 ter 1.1.2018-31.12.2018), vendar vas prosimo, da v tem primeru to v obrazcu tudi jasno navedete oz. označite.Zaradi boljše preglednosti in lažje preverljivosti navedenih podatkov vas prosimo, če se zneski lahko vpisujejo posamično.Cilj javnega razpisa je profesionalizacija nevladne organizacije/konzorcija oziroma njen/njegov organizacijski razvoj z namenom dolgoročnega uspešnega delovanja NVO/konzorcija na način, da bo znala reagirati na potrebe iz okolja. Zato javni razpis ne išče posameznih projektov, ampak dolgoročen razmislek/strategijo posamezne organizacije ali konzorcija. Organizacija/konzorcij morata premisliti in v vlogi jasno predstaviti in razložiti, kaj so prioritete v naslednjih letih, kaj bi rada dosegla, kako bo to naredila in kakšen kader za to potrebuje. Razpis za to ni omejen na projekte, področja, kadre ipd., organizacija/konzorcij se sama odloči glede na njene potrebe in potrebe okolja, kaj želi nasloviti in na kakšen način.  Z organizacijskim razvojem in profesionalizacijo bo tako nevladna organizacija/konzorcij usposabljena/usposbljen za prevzemanje javnih storitev in za zagotavljanje trajnostnih delovnih mest v organizaciji (ohranjati zaposlitve in zagotavljati nove zaposlitve).Delo od doma je dovoljeno, vendar mora potekati v skladu z zakonodajo (npr. delodajalec mora delo od doma prijaviti Inšpektoratu za delo, pred nastopom dela od doma mora delodajalec preveriti ali je stanovanje, kjer se delo opravlja varno in primerno za opravljanje dogovorjenega dela, delo od doma mora biti jasno navedeno v pogodbi o zaposlitvi, ipd.).V skladu s 14. členom pogodbe o sofinanciranj (Priloga št. 1) ima ministrstvo in pristojni organi Republike Slovenije ali od njih pooblaščeni izvajalci pravico tehničnega, administrativnega in finančnega spremljanja in vrednotenja izvedbe projekta ter nadzora nad porabo dodeljenih sredstev. Nadzorni organi lahko izvajajo spremljanje preko pisnih poročil upravičenca in **preverjanj na kraju samem pri upravičencu**, praviloma na podlagi predhodnega obvestila, lahko pa se opravi tudi nenajavljeno preverjanje na kraju samem. Če je vaša narava dela taka, da nimate stalno prisotne osebe v pisarni, vam v skladu s zgoraj navedenim priporočamo, da nas, v kolikor boste izbrani na javnem razpisu, o tem obvestite. |
| 7. | 28.5.2019 | Prosim vas za pojasnilo v zvezi z javnim razpisom:- v vzorčni pogodbi je navedeno, da je višina subvencije v letu 2019 25.000,00 eur,v letu 2020 15.000,00 in v letu 2021 10.000,00 eur. Ali lahko prijavitelj uporabi vsa sredstva ali le kolikor jih potrebuje za izplačilo plač v, npr. novembru in decembru 2019 (pogodba je npr. sklenjena 1. 11. 2019)? | Višina subvencije za delovno mesto znaša 25.000 EUR letno za polni delovni čas. Ministrstvo bo pod pogoji določenimi v javnem razpisu dodelilo subvencijo za obdobje dveh let, kar pomeni, da je skupna višina subvencije 50.000 EUR. Ta subvencija pa se bo izplačala na način kot je določeno v drugem odstavku 5. člena pogodbe.Drugi odstavek 5. člena pogodbe o sofinanciranju (Priloga št. 1) oz. JR in RD v poglavju 8. Upravičeni stroški javnega razpisa določajo, da se bo višina subvencije prijavitelju izplačala na podlagi 3. popolnih in pravilnih zahtevkov za izplačilo na sledeč način:* + - 25.000 EUR v letu 2019 (ZzI št. 1)
		- 15.000 EUR v letu 2020 (ZzI št. 2) in
		- 10.000 EUR v letu 2021 (ZzI št. 3)

Javni razpis ne določa, kdaj morate porabiti pridobljeno subvencijo, važno je le, da bo oseba, ki bo zaposlena na subvencioniranem delovnem mestu prejemala plačilo na način in v višini kot ga določa JR oz. RD neprekinjeno najmanj 27 mesecev, kar bo ministrstvo tudi preverjalo. |
| 8. | 29.5.2019 | Smo Mladinski svet Ljutomer, Mladinska organizacija in Nevladna organizacija (NVO). Izvajamo dejavnosti s področja socialne politike otrok in mladine, vzgoje in izobraževanja,  prostočasnih dejavnosti, kulture, javnega obveščanja in mednarodnega sodelovanja. Zagotavljamo pogoje za delovanje in razvoj interesnih oblik organiziranega združevanja mladih. Omogočamo sodelovanje mladih pri sprejemanju zakonskih in drugih predpisov, ki vplivajo na življenje in delo mladih v lokalni skupnosti. Opravljamo tudi druge naloge za uveljavljanje interesov mladih in interesov kolektivnih članic lokalnega MSL. Pri svojem delu sodelujemo z Ministrstvom za delo, družino, socialne zadeve in enake možnosti, Ministrstvom za izobraževanje, znanost in šport, z Evropskim socialnim skladom. Sodelujemo tudi z lokalno skupnostjo, krajevno skupnostjo in drugimi institucijami, organizacijami, prostovoljci, mladinskimi delavci ter mladimi.    Zanima nas če smo primerni za prijavo, kandidaturo na Javni razpis za razvoj in profesionalizacijo nevladnih organizacij in prostovoljstva 2019? | V kolikor izpolnjuje vse pogoje JR, ki so določeni v poglavju 6.1 Upravičeni prijavitelji in partnerji za SKLOP A oz. poglavju 6.2 Upravičeni prijavitelji in partnerji za SKLOP B, ste upravičeni prijavitelji oz. projektni partnerji na tem JR. |
| 9. | 30.5.2019 | Zanimata me dve stvari v zvezi partnerske organizacije(sklop B):Ali je partner lahko zavod, ki je ustanovljen iz strani našeorganizacije?Če DA, ali je lahko ta zavod partner, če nima statusa delovanja vjavnem interesu? Drugače pa izpolnjuje pogoje, ki so opredeljeni zapodelitev statusa. | JR v poglavju *6.2 Upravičeni prijavitelji in partnerji za SKLOP B* natančno določa pogoje, ki jih mora izpolnjevati organizacija, ki želi v vlogi nastopati kot partner. V kolikor jih partner v celoti izpolnjuje in je samostojna pravna oseba (ima svojo matično in davčno številko) potem v vlogi lahko nastopa kot partner.Pogoj podeljenega statusa organizacije v javnem interesu v javnem razpisu ni zahtevan, se bo pa podeljen status pri merilih dodatno točkoval ( za SKLOP B: merilo 4.3, ki določa da je lahko vloga ocenjena z dodatnimi 3 točkami v primeru, da doseže minimalen kakovostni kriterij- tj. 39 točk ter da ima prijavitelj ali v primeru konzorcija vsaj 1 organizacija v konzorciju podeljen status NVO v javnem interesu na področju, ki ga obravnava vloga). |
| 10. | 31.5.2019 | zanima me sledeče:Ali je lahko Priloga št.4 Dogovor o sodelovanju s pridruženimi partnerji, skeniran dokument, ki nam ga partnerji pošljejo po elektronski pošti ali potrebujemo originalen dokument. | Vsi prijavni obrazci in priloge morajo biti podpisani in kjer zahtevano žigosani v originalu- tako tudi Priloga št. 4- Dogovor o sodelovanju s pridruženim partnerjem. |